קרב עשר (נקרא גם דקאתלון; באנגלית: Decathlon) הוא מקצוע אולימפי ואחד מתחרויות הקרב רב. הוא מתחלק ליומיים של תחרויות. היום הראשון, שעיקרו כוח מתפרץ ומהירות, כולל חמש תחרויות: ריצת מאה מטר, קפיצה לרוחק, הדיפת כדור ברזל, קפיצה לגובה, וריצת 400 מטר. היום השני עומד בסימן טכניקה וסבולת, ונכללות בו חמש תחרויות אחרות: ריצת 110 מטר משוכות, זריקת דיסקוס, קפיצה במוט, הטלת כידון, וריצת 1500 מטר.
שיטת הניקוד.
שיטת הניקוד השתנתה במהלך השנים, אך היא מבוססת על ניקוד מצטבר בכל מקצוע.
מאז שנת 2001, שיטת הניקוד שקבעה התאחדות האתלטיקה הבינלאומית היא כזו:
כאשר: A,B,C הם פרמטרים הלקוחים מהטבלה הנמצאת מטה. P הוא משתנה המייצג את תוצאת האתלט, הנמדדת בשניות בענפי הריצה, במטרים בענפי ההטלה ובסנטימטרים בענפי הקפיצה. משמעות ה-INT היא שכל הספרות שלאחר הנקודה מושמטות.
קרב שבע
קרב שבע הוא מקצוע קרב רב באתלטיקה קלה, הכולל תחרות בשבעה מקצועות: ריצת 100 מטר משוכות, קפיצה לגובה, הדיפת כדור ברזל, ריצת 200 מטר, קפיצה לרוחק, הטלת כידון וריצת 800 מטר. בקרב שבע מתחרות נשים בלבד, בעוד שגברים מתחרים בקרב עשר.
עד שנות ה-80 של המאה ה-20 התחרו נשים בחמישה מקצועות בלבד, והמקצוע נקרא קרב חמישה. באולימפיאדת לוס אנג'לס ב-1984 נוספו שני מקצועות, הטלת כידון וריצת 800 מטר, ומאז נערכות התחרויות במתכונת זו. בראשית המאה ה-21 החלו להיערך גם תחרויות נשים בקרב עשרה, בדומה לתחרויות הגברים (תחרויות הכוללות גם ריצת 100 מטר, זריקת דיסקוס, קפיצה במוט, וריצת 1500 מטר במקום ריצת 800 מטר). אף שהתאחדות האתלטיקה הבינלאומית מכירה בתחרויות אלה, הן אינן מהוות חלק מהתחרויות הגדולות הרשמיות.
שיטת הניקוד.
שיטת הניקוד מורכבת מחישוב הכולל קבועים ואת התוצאה שהשיגה הספורטאית. הקבועים מפורטים בטבלה שלהלן.
בתחרויות הריצה: formula_1 (T הוא זמן הריצה בשניות). לדוגמה, מי שרצה 200 מטר בזמן של 23 שניות מקבלת 1,079 נקודות.
בתחרויות הקפיצה: formula_2 (M הוא מרחק או גובה הקפיצה בסנטימטרים). לדוגמה, מי שקופצת לגובה של 1.90 מ', מקבלת 1,106 נקודות.
בתחרויות הזריקה: formula_3 (D הוא מרחק הזריקה במטרים). לדוגמה, מי שהדפה כדור ברזל למרחק של 20 מ', מקבלת 1,199 נקודות.
קרב שבע לגברים.
בתחרויות הנערכות באולם, מתחרים הגברים בקרב שבע ולא בקרב עשר, ואולם מרחקי תחרויות הריצה שונים מאלה שבהם מתחרות הנשים בקרב שבע.
המסור
המסור (באנגלית: Saw) הוא סרט אימה אמריקאי משנת 2004 המבוים על ידי ג'יימס ואן. התסריט, שנכתב על ידי לי ונל, מבוסס על סיפור מאת ואן וונל. בסרט מככבים קרי אלווס, דני גלובר, מוניקה פוטר, מייקל אמרסון, קן ליונג, ונל וטובין בל. זוהי הופעת הבכורה של ואן וונל והפרק הראשון של שמונה חלקים בסדרת הסרטים.
הסיפור של הסרט סובב סביב אדם (ונל) ולורנס (אלווס), שני גברים הכבולים בחדר אמבטיה תת-קרקעי רעוע וכל אחד מהם מקבל הוראות שניתנו באמצעות רשמקול ומסבירות איך לברוח. לאדם נאמר שהוא חייב לברוח מהשירותים, ואילו ללורנס נאמר להרוג אותו בפרק זמן מסוים, או שבני משפחתו יומתו. בינתיים, בלשי המשטרה חוקרים ומנסים להבין את המוח מאחורי "המשחק".
התסריט נכתב ב-2001, אך לאחר ניסיונות כושלים להפיק את התסריט בארצם של ואן וונל, אוסטרליה, הם נסעו ללוס אנג'לס. במטרה למשוך מפיקים הם צילמו סרט קצר דל תקציב מסצנה בתסריט. יצירת הסרט הקצר הוכחה כמוצלחת בשנת 2003 כשמפיקים מ-"Evolution Entertainment" יצרו איתם קשר. הסרט קיבל תקציב קטן וצולם בלוח זמנים קצר של 18 ימים.
הסרט יצא לאקרנים בארצות הברית ובקנדה ב-29 באוקטובר 2004. התגובות היו מעורבות וחלוקות. לעומת התקציב הנמוך שלו, "המסור" הרוויח טוב מאוד בקופות, גרף יותר מ-103 מיליון דולר ברחבי העולם והיה, באותו זמן, אחד מסרטי האימה הרווחיים ביותר מאז "צעקה". ההצלחה של הסרט גרמה לאישור לסרט המשך זמן קצר לאחר פתיחת סוף השבוע של "המסור", שיצא באוקטובר הבא.
עלילה.
אדם, צלם, מתעורר בחדר אמבטיה נטוש יחד עם דוקטור לורנס גורדון, אונקולוג. שני הגברים כבולים בקרסול לצינורות בקצוות מנוגדים של החדר. גופה שוכבת ביניהם בבריכה קטנה של דם ומחזיקה אקדח תופי ומקלט. אדם ולורנס לומדים מקלטות שבכיסיהם כי אדם חייב לברוח מהשירותים, ואילו לורנס חייב להרוג את אדם לפני השעה שש, או שאשתו ובתו יהרגו והוא ישאר למות. הם גם לומדים כי הגופה הייתה קורבן נוסף אשר ירה בעצמו לפני שיוכל להיכנע לרעל שבדמו. הם מוצאים תיק ובו שני מסורי מתכת, אם כי הם אינם מסוגלים לחתוך את השרשראות. לורנס מבין שהמסורים נועדו לרגליהם, ואומר לאדם כי הם נתפסו על ידי הרוצח Jigsaw ("מסור מזוגזג").
פלאשבקים מגלים כי בעוד לורנס דיבר עם סטודנטים וסדרן בשם זפ הינדל על חולה בשם ג'ון, הסובל מגידול באונה הקדמית, פנו אליו הבלשים דייוויד טאפ וסטיבן סינג על הפנס שלו שנמצא בזירה של "משחק" של Jigsaw. הוא רואה את עדותה של אמנדה, מכורה להרואין והניצולה היחידה המוכרת של המשחקים של Jigsaw, שמאמינה כי Jigsaw עזר לה. קורבנותיו האחרים של Jigsaw כוללים את פול, שהיה לכוד בתוך כלוב מלא תיל, ומארק, שהיה צריך להשיג תרופה עבור הרעל שהחודר לגופו מכספת, בעוד שהצופן מקושקש על קירות החדר, עם נר כמקור האור היחיד בעודו מכוסה בחומר דליק והרצפה מכוסה בשברי זכוכיות.
בינתיים, אשתו של לורנס ובתו, אליסון ודיאנה, מוחזקות בשבי בביתן על ידי אדם שגם צופה באדם ולורנס דרך מצלמה מאחורי המראה של חדר האמבטיה. הבית נצפה בו זמנית על ידי טאפ, שהשתחרר מהמשטרה וכעת עוקב אחר לורנס. הוא וסינג מצאו בעבר את המאורה של Jigsaw באמצעות קלטת של אמנדה והצילו את ג'ף ממלכודת מקדחה; אך Jigsaw ברח לאחר ששיסף את גרונו של טאפ, וסינג נהרג על ידי מלכודת רובה ציד בעודו רודף אחריו. בחדר האמבטיה, לורנס מגלה טלפון סלולרי היכול רק לקבל שיחות. הוא מקבל שיחת טלפון מאליסון, המוחזקת באיומי אקדח, ואומרת לו לא לבטוח באדם. אדם מודה שהוא נשכר על מנת לצלם תמונות של לורנס, שחלקן נמצאות בתוך התיק של המסורים. לורנס מבין שטאפ שילם לאדם. הם גם מוצאים תמונה של זפ בביתו של לורנס, ומגלים כי הוא מחזיק בשבי את משפחתו של לורנס. למרבה הצער, השעון מגיע לשש כשהם מבינים זאת.
זפ מתכונן להרוג את דיאנה ואליסון, אבל אליסון מצליחה לגבור עליו. עם זאת, כשאליסון מדברת עם לורנס בטלפון, זפ תוקף אותה ויריות מהמאבק מושכים את תשומת לבו של טאפ. הוא מגיע בזמן כדי להציל את אליסון ודיאנה, אבל זפ נמלט וטאפ רודף אחריו ובסופו של דבר מגיע לביוב, שם טאפ נורה לאחר מאבק קצר. לורנס, שרק שומע יריות וצרחות, מחושמל ומאבד את הטלפון. בייאושו, הוא מנסר את רגלו ויורה באדם עם האקדח של הגופה. זפ נכנס לשירותים מתוך כוונה להרוג את לורנס, אך הוא מוכה למוות על ידי אדם עם כיסוי מכל אסלה. כשלורנס זוחל מחדר האמבטיה עם הבטחה לבוא עם עזרה, אדם עושה חיפושים על גופתו של זפ למפתח ומוצא מקליט אחר, אשר חושף שזפ היה גם קורבן של Jigsaw; הוא נאלץ להחזיק את משפחתו של לורנס בשבי כדי להשיג תרופה עבור רעל שנמצא בגופו. כשהמקליט נגמר, הגופה עולה על רגליה ומתגלה כג'ון, Jigsaw האמיתי. ג'ון מודיע לאדם כי המפתח לשרשרת שלו נמצאת באמבטיה, אבל כאשר אדם התעורר, הוא שלף את הפקק, וכתוצאה מכך איבד את המפתח. אדם מנסה לירות בו עם האקדח של זפ, אבל ג'ון מחשמל אותו והוא מאבד את הטווח של האקדח. ג'ון אז מכבה את האור וסוגר את דלת השירותים, ומשאיר את אדם למות.
ליונל מסי
לְיוֹנֵל אַנדְרֶס "לֵאוֹ" מֶסִי קוּצִ'יטִינִי (או לִיאוֹנֵל; בספרדית: Lionel Andrés "Leo" Messi Cuccittini; נולד ב-24 ביוני 1987) הוא כדורגלן ארגנטינאי, המשחק בעמדות החלוץ והקשר ההתקפי בפריז סן ז'רמן ובנבחרת ארגנטינה, בה הוא משמש כקפטן. מסי מכונה לעיתים בכינוי "הפרעוש" (בספרדית: "La Pulga"), בשל זריזותו.
מסי נולד וגדל ברוסאריו, שם החל לשחק בילדותו במועדון הכדורגל של "ניואל'ס אולד בויס". בשנת 2000, בגיל 13, עבר לספרד והוחתם בברצלונה, שהסכימה לממן עבורו טיפול רפואי יקר בהורמון גדילה, לו הזדקק. ב-2004 שיחק לראשונה בקבוצה הבוגרת, עמה זכה בשנותיו הראשונות בשתי אליפויות: בליגה הספרדית הבכירה (ה"לה ליגה") ובליגת האלופות ב-2006. מסי הפך שחקן משמעותי בהרכב הקבוצה, עת זכתה בטרבל - זכייה באליפות ספרד, בליגת האלופות ובגביע המלך הספרדי - הראשון בהיסטוריית הקבוצה, בעונת 2008/2009. הוא היה שותף לזכייה בשלוש אליפויות נוספות במהלך ארבע העונות הבאות, ובזכייה נוספת בליגת האלופות, בעונת 2010/2011. הוא המשיך להיות שחקן מרכזי בקבוצה, עת זכתה בטרבל פעם נוספת, בעונת 2014/2015, וכן בדאבל מקומי (אליפות וגביע), בעונות 2015/2016, 2017/2018. בעונת 2018/2019 מונה מסי לקפטן הקבוצה והוביל אותה לזכייה 26 בהיסטוריה ועשירית בקריירה שלו.